Jednost
<s>Jednost ili jednoća ( henosis, , ) je filozofski koncept koji označava odsustvo mnoštva i podeljenosti.</s><s>To je svojstvo onoga što je jedno i u sebi ne sadrži nikakvu mogućnost različnosti.</s><s>Jednost je identitet u metafizičkom i ontološkom smislu i znači da je biće nepodeljeno u sebi.</s>

<s>Filozofija</s>

<s>Starogrčki filozofi su tragali za jednim počelom kojim bi objasnili pojavni svet.</s><s>Prema Aristotelu „jednim se naziva ono što nije razdeljeno i ukoliko nije razdeljeno." Najviši stupanj je supstancijalna jednoća (unum per se), u bićima koja su zbiljski (actu) jedno biće i ne mnoga bića, koja su samo akcidentalno ujedinjena.</s><s>U akcidentalnoj jednoći (unum per accidens) biće je takođe ujedinjeno, ali nije u sebi jedna supstancija.</s>

<s>Srednjovekovni islamski filozof Ibn Arabi upotrebljava izraz jednost (Ehadijje) za čistu bit.</s><s>Najpotpunija manifestacija jednosti u svemiru jeste čovek kad uroni u svoju bit (zāt).</s>

<s>U savremenoj filozofiji se često iznosi mišljenje da jedinstvo kao kategorija objektivnog sveta ima svoj izvor i uzor u jedinstvu svesti, odnosno grupisanju doživljaja oko jednog »ja«.</s>

<s>Religija</s>

<s>U duhovnom smislu jednost označava odsustvo granica koje postavlja ego.</s><s>Stara zen mudrost glasi: „ako ćutimo, jedno smo; ako govorimo, dvoje smo“.</s><s>Prema nekim duhovnim tradicijama jednost je doživljaj potpunog jedinstva sa bićem ili bogom.</s>

<s>U religiji se koncept jednosti Boga naziva monoteizam.</s><s>Islamski koncept jednosti Boga, koji se donekle razvio kao reakcija na hrišćansko Trojstvo, se naziva tevhid.</s>

<s>Bahai vera propoveda jednost Boga, religije i čovečanstva.</s>

<s>Izvori</s>

<s>Vidi još 
 Jedno
 Monizam
 Dualizam 
 Pluralizam</s>

<s>Teologija
Filozofski koncepti
Misticizam</s>

